רבים מבינים שקיימים מיסים שנוגעים לרכישת דירה, אך מנקודה הכול מתחיל להיות מסובך, וזאת כי לצד מס רכישה על דירה ראשונה גם קיים מס רכישה עבור דירה שנייה, ובין היתר ישנן מדרגות מס מעודכנות וישנו מס נפרד עבור דירה שניתנת במתנה, כאשר אם בכך לא די, הרי שגם קיימים תשלומים נוספים, ועל כן נעשה מעט סדר, ולו בכול הנוגע למס שמתבקשים לשלם עבור דירה שנייה.
כידוע יש לא מעט מיסים, אך אחד המיסים היותר מוכרים הוא מס רכישה - מס שנדרשים לשלם עבור רכישת דירה, בין אם מדובר בדירה ראשונה, שנייה, או שלישית. שנרחיב? ראשית נסביר מדוע מס זה נחשב כתופעת טבע בטריטוריית המיסים. ובכן לרוב כאשר מוכרים נכס נדרשים לשלם מס עבור הרווח שהתקבל. עם זאת, במקרה זה אין משלמים מס עבור רווח, אלא נדרשים לשלם מס בעת הרכישה ובהתאם לסכום (בהתאם למדרגות המס). מדוע אם כן יש לשלמו? הסברה היותר הגיונית היא שמס זה נועד להשפיע על שוק מכירת הדירות ובעיקר על אלו שמיועדות להשקעה.
ביוני 2015 מס הרכישה עבר מהפך, הוא קפץ כמה מדרגות ובהתאם הוביל לירידה בכמות הדירות השניות שנרכשו למטרת השקעה, וזאת מתוך מחשבה שכך יהיה יותר היצע עבור מי שמבקש לרכוש דירה לטובת צורכי מגורים, משמע ההיגיון שהוביל את המעשה היה ליצור ירידה בביקוש ובמקביל הוזלה במחירי הדירות, וזאת לטובת זוגות צעירים ואוכלוסייה נזקקת. האם המהלך צלח? לא כפי שביקשו - הוא סה"כ העלה את עלות הדירה ב5% וכיוון שהתשואה עדיין נחשבת יחסית טובה, המהלך לא הצדיק את עצמו.
לצד ההקלות שזוכים להן בעת רכישת דירה ראשונה (הקלות שנוגעות למדרגות המס), הרי שבמקרה זה כל ההטבות נעלמות. מכאן שנכון לשנת 2019 עד לעלות של 5,192,150 ש"ח נדרשים לשלם כ 8%, ואם הסכום גבוה יותר, הרי שכבר נדרשים לשלם כ10%. עם זאת, כן יש דרך לקחת צעד אחורה. במה מדובר? ובכן רשות המיסים מעניקה פטור ממס רכישה (עבור הדירה השנייה) במשך כ18 חודשים. אם בתקופה זו מוכרים את הדירה הראשונה ונשארים רק עם הדירה השנייה, הרי שניתן להימנע מתשלום מס רכישה.
נכון להיום המצב הוא כזה שאם רוכשים דירה ראשונה, אם מדובר בדירת יחיד, או אם מדובר במשפרי דיור שמבקשים למכור את הדירה הנוכחית, הרי שנהנים מהקלות מס, אך למרות שהמטרה הרצויה טרם הושגה, עדיין עבור דירה שנייה ושלישית מס הרכישה הרבה יותר גבוה. כמו כן, רצוי להבין מה קורה מבחינת מיסים כאשר הדירה ניתנת במתנה. ובכן במקרה זה נדרשים לשלם מס רכישה בגובה של שליש מערך מס הרכישה הרגיל, אך אם הדירה הועברה כמתנה מבן זוג אחד לשני (שניהם נשואים), הרי שלא צפויה חובת מיסים, ואם מקבלים רק חלק יחסי מהדירה כמתנה, הרי שגם מס הרכישה יהיה יחסי. נשמע שאתם עומדים לשלם יותר מהרצוי? נשמע שמדובר בצרות של עשירים!